b'\n_START_ARTICLE_\nManevarska lokomotiva\n_START_PARAGRAPH_\nManevarska lokomotiva (manevarka) ili ran\xc5\xbeirna lokomotiva je vrsta lokomotive (\xc5\xbeeljezni\xc4\x8dkog vu\xc4\x8dnog vozila) namijenjena za ran\xc5\xbeiranje vlakova na \xc5\xbeeljezni\xc4\x8dkim ili ran\xc5\xbeirnim kolodvorima, te za vu\xc4\x8du na industrijskim prugama (npr. unutar brodogradili\xc5\xa1ta i sl.). Nisu namijenjene da vuku vlakove u redovitom prometu na kra\xc4\x87im ili du\xc5\xbeim relacijama, ve\xc4\x87 samo za pripremanje \xc5\xbeeljezni\xc4\x8dkih kompozicija koje \xc4\x87e dalje vu\xc4\x8di lokomotive._NEWLINE_Mnoge moderne manevarske lokomotive posjeduju daljinsko upravljanje. Obi\xc4\x8dno se projektiraju s velikim okretnim momentom (veliko ubrzanje), ali posti\xc5\xbeu male brzine (dovoljnu za manevriranje) i imaju mali promjer kota\xc4\x8da.'